Diari Oficial de la Generalitat Valenciana


Sumari del DOGV 4979, del 06-04-2005 (2005/3310)

Informació pública de l'alternativa tècnica de programa d'actuació integrada de la unitat d'execució única del pla de reforma interior Platja Serratelles Sud, de Nules.
------------------------------------------------------------------------------------------------------------------------------------------------------------------------

### Dades del document

Número de DOGV
:   4979

Data del DOGV
:   06-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3310


Organisme emissor
:   Gestora Urbanistica L'Estany, SL

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució única del pla de reforma interior Platja Serratelles Sud, de Nules. [2005/Q3310]
  
La mercantil Gestora Urbanística l'Estany, SL, ha formulat, a l'empara del que establixen els articles 44, 48, 52 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, alternativa tècnica de programa d'actuació integrada, acompanyada de pla de reforma interior, per al desenvolupament de la unitat d'execució única delimitada al pla de reforma interior Platja Serratelles Sud, de Nules.
  
D'acord amb el que establix l'article 48 de la llei esmentada, es fa constar que l'alternativa tècnica i els projectes complementaris presentats comprenen els documents següents: memòria del programa, pla de reforma interior Platja Serratelles Sud, homologació del sector i avantprojecte d'urbanització.
  
L'objecte de la iniciativa és l'ordenació detallada, programació i completa urbanització de l'àmbit de la unitat d'execució única delimitada al pla de reforma interior Platja Serratelles Sud, de Nules.
  
La notaria en què estan protocol·litzats els documents és la de Fernando Márquez Lerga, notari del Col·legi de València, amb residència a Nules (Castelló), i amb domicili al carrer de Santa Teresa, número 3, 12417 Nules (Castelló).
  
En aplicació del que establix l'article 48.1.c en relació amb l'article 46.3 de la llei esmentada, se sotmet l'esmentada alternativa tècnica de programa, amb la documentació annexa, a informació pública per un termini de 20 dies hàbils, comptadors des de l'última publicació d'este anunci en el Diari Oficial de la Generalitat Valenciana.
  
Durant este termini qualsevol persona podrà comparéixer en l'expressada notaria, en dia hàbil, de 10.00 a 14.00 hores, per a obtindre una còpia de l'acta de protocol·lització dels esmentats documents o sol·licitar que se li hi exhibisca.
  
Així mateix, es fa constar la possibilitat de consultar a l'Ajuntament de Nules, en horari d'atenció al públic, les actuacions derivades de la documentació dipositada, així com de presentar davant el mateix ajuntament, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment. Estos terminis es prorrogaran, per 20 dies addicionals, si durant els 10 primers d'informació pública alguna persona es compromet a presentar una alternativa substancialment diferent de la inicial i en presta caució en la quantia que determine l'ajuntament. En este cas, la pròrroga es farà constar a l'expedient, s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament.
  
L'acte d'obertura de pliques se farà el dia següent hàbil a la conclusió del termini per a presentar-les.
  
El present anunci es publica també als efectes que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut i per als titulars que no es troben a la base de dades de la llista que emet el Centre de Gestió Cadastral, als efectes de remetre un avís amb el contingut d'este anunci als titulars de drets que figuren al Cadastre, segons el que disposa l'article 46.3 de la Llei 6/1994 esmentada: